Panyusunan lan jinis barang ing jero utawi ing njawinipun butsudan punika bebas gumantung sektenipun. Satunggaling butsudan padatanipun nyimpen patung utawi lukisan Buddha utawi dewa-dewi Buddha, sanajan gulungan naskah mantra lan sutra ingkang dipunsulam sampun limrah. Barang ingkang limrahipun wonten ing celakipun butsudan inggih punika sesajèn (tèh, toya, dhaharan ingkang awujud woh-wohan utawi sega), dupa, lilin, sekar, lentera, lan kembang ijo abadi.[3] Satunggaling rin gong utawi mangkok persembahyangan limrahipun ugi wonten ing butsudan ingkang tansah dipunthuthuk nalika ibadat utawi pamaosan donga. Pendhèrèk sapérangan sekte Buddha nyukakaken ihai— papan ukiran nama anggota kulawarga utawi sedhèrèk ingkang sampun tilar donya saged ing jero utawi ngajengipun butsudan. Sekte Buddha sanèsipun, kados Jōdo Shinshū limrahipun boten mekaten. Butsudan mapan wonten ing lemari ageng ingkang ing jeronipun wonten serat utawi dokumen sarta sertifikat kagungan kulawarga kasebut.[4]